אירוע הדקירה בסאות'פורט (2024)

ב-29 ביולי 2024 התרחש אירוע דקירה המוני בסטודיו לריקוד בעיירה סאות'פורט שבממלכה המאוחדת בו נרצחו שלוש ילדות, ונפצעו 10 אנשים נוספים, כולל שמונה ילדות ושני מבוגרים. המתקפה בוצעה בסדנת ריקוד לילדים לשירי טיילור סוויפט בה השתתפו 25 ילדים. התוקף, אקסל רודקובנה בן ה-17, שהינו אזרח בריטי ובנם של מהגרים מרואנדה, נעצר בזירת האירוע. שתיים מהילדות מתו בזירת האירוע, וילדה נוספת מתה מפצעיה למחרת.

המניע למתקפה עדיין לא ברור, אם כי משטרת מרסיסייד הצהירה כי היא אינה מתייחסת לאירוע כאל פיגוע טרור. האופי האלים של המתקפה, וכמו גם גילם הצעיר של הקורבנות, זעזע את הקהילה המקומית ואת בריטניה כולה. לאחר שפורסם מידע שגוי באינטרנט אודות זהותו של התוקף הדבר הוביל לכך שב-30 ביולי אנשי הימין הקיצוני התעמתו עם כוחות המשטרה בסאות'פורט וגרמו נזק למסגד מקומי. בניסיון להפסיק את הספקולציות והפצת המידע המוטעה אודות זהותו של החשוד בית משפט השלום בליברפול בחרו לחשוף את זהותו של רודקובנה ב-1 באוגוסט, למרות שהוא עדיין היה קטין. במהלך הימים הבאים התפשטו המהומות גם לעיירות וערים אחרות ברחבי אנגליה ואף הגיעה לבלפסט שבצפון אירלנד.

== רקע ==
המיקום בו התרחש אירוע הדקירה ההמוני הוא סטודיו לריקוד הממוקם ברחוב הארט בעיירה סאות'פורט, כקילומטר מזרחית למרכז העיירה.

את הסדנה לריקוד ארגנה המורה ליוגה ליאן לוקאס.<ref name=":5"></ref> שם הסדנה היה "סדנת יוגה, ריקוד ויצירת צמידים" והוא התמקד בשירה של טיילור סוויפט.<ref name="Croft"></ref> הסדנה נועדה לילדים בגילאים 6 עד 11, והתקיימה בשבוע הראשון של חופשת הקיץ, ב-29 ביולי 2024 בין 10:00 ל-12:00. הסדנה הייתה בתפוסה מלאה, והשתתפו בה 25 ילדים.<ref name="BBC cy68z9dw9e7o"></ref>

== אירוע הדקירה ==
בסביבות השעה 11:45 הגיע התוקף במונית לרחוב הארט והלך ברגל לסטודיו הריקוד. הוא נכנס למבנה והחל לתקוף את הנוכחים.<ref name="news.sky.com"></ref>

המארגנים של הסדנה ניסו מיד להגן על הילדות מפני התוקף.<ref name=":1"></ref> אחד המארגנים, שנפצע באורח אנוש בפיגוע, הצליח להוציא חלק מהילדים מהמקום דרך יציאת החירום, בעוד שהמארגן השני של האירוע הצליח לנעול חלק מהילדים האחרים בשירותים על מנת להסתיר אותם מהתוקף.<ref name=":1" /> ג'ונתן הייז, אשר עבד במשרד באותו הבניין, רץ לסטודיו לריקוד לאחר ששמע צרחות והתוקף הצליח לדקור אותו ברגלו כאשר הוא ניסה לקחת את הסכין מהתוקף.<ref></ref>

בשעה 11:47 משטרת מרסיסייד קיבלה את קריאת החירום הראשונה על כך שבוצעו דקירות מרובות בסטודיו לריקוד ובעקבות כך שירותי החירום נהרו לזירת האירוע.<ref name="BBC cy68z9dw9e7o" /> שירות האמבולנס המקומי קיבל את הקריאה הראשונה שלהם על הדקירות דקה לאחר מכן.<ref name="news.sky.com"/>

אנשים נוספים הגיעו בהמשך למקום וסייעו לאנשים שהצליחו להימלט מהבניין. ג'ואל וריט, אשר נסע ברחוב הארט, התראיין בהמשך לערוץ החדשות הבריטי סקיי ניוז וציין בראיון כיצד עצר לעזור לילד פצוע, ולאחר מכן נכנס לבניין, ראה את התוקף עם הסכין בראש גרם המדרגות, ובעקבות כך הוא המתין מחוץ למבנה לכוחות המשטרה. לאחר שהתוקף הוכנע על ידי שני שוטרים, וריט נשא ילדה פצועה לאמבולנס.<ref></ref> אדם שגר בבניין סמוך סיפר בראיון ל-ITV כיצד לקח מספר ילדים, אחד מהם פצוע, לביתו.<ref></ref>

== הקורבנות ==
הילדות ביבי קינג בת ה-6 ואלסי סטנקומב בת ה-7 מתו במתקפה עצמה.<ref name="BBC cevwgqz0x41t 0729 18562"></ref> תשעה ילדות ושני מבוגרים נפצעו באירוע.<ref name="BBC cevwgqz0x41t 0729 19022"></ref><ref name="Murray 2024"></ref> שישה מתוך תשעת הילדים הפצועים ושני המבוגרים - ליאן לוקאס וג'ון הייז - היו במצב אנוש.<ref name="Murray 2024" />

הנפגעים נלקחו לבית החולים לילדים אלדר היי, לבית החולים האוניברסיטאי איינטרי, לבית החולים הכללי של מחוז סאות'פורט ופורמבי, לבית החולים הכללי של מחוז אורמסקירק, ולבית החולים המלכותי לילדים של מנצ'סטר. ילדה נוספת, אליס דה סילבה אגיאר בת ה-9, מתה בבית החולים יום לאחר האירוע.<ref></ref>

עד 6 באוגוסט, כל הילדים הפצועים מלבד ילד אחד ושני המבוגרים הפצועים שוחררו מבית החולים.<ref></ref><ref name="BBC c7033y4yxdyo"></ref>

== התוקף ==
אקסל מוגאנווה רודקובנה (נולד ב-7 באוגוסט 2006)<ref></ref> נעצר בזירה.<ref></ref><ref></ref> רודקובנה הוא אזרח בריטי<ref></ref> שנולד בבירת ויילס קרדיף. רודקובנה הוא בן למהגרים מרואנדה. הוריו עברו לגור בפאתי סאות'פורט ב-2013. רודקובנה גר יחד עם משפחתו בעת האירוע בכפר באנקס אשר ממוקם בפאתי סאות'פורט.<ref name="BBC cevwgqz0x41t 0729 18572"></ref><ref name="BBC cevwgqz0x41t 0730 11452"></ref> השכנים תיארו את התוקף כאדם "שקט".<ref></ref> רודקובנה אובחן בעבר כסובל מאוטיזם, ולפי הדיווחים הוא "לא היה מוכן לעזוב את הבית ולתקשר עם משפחתו במשך תקופה".<ref></ref>

רודקובנה למד בבית הספר התיכון ריינג' אשר בעיירה פורמבי<ref name="BBC cvg5lxke71zo"></ref>. ב-2018, כאשר היה בן 11, הוא השתתף בסרטון התרמה למהגרים של ה-BBC אשר הופק לקרן בשם "ילדים במצוקה", בו הוא היה לבוש כדוקטור הו.<ref name="Tele CIN"></ref><ref name="Lithgow"></ref>

ב-31 ביולי 2024 הוגש נגד רודקובנה כתב אישום בגין שלוש עבירות רצח, עשר עבירות נוספות בגין ניסיון רצח, ונשיאת סכין. משום שהוא היה קטין בעת ביצוע המתקפה, נאסר בתחילה לפרסם את זהותו של התוקף.<ref name="MP charge2"></ref><ref></ref> עם זאת, ב-1 באוגוסט בית המשפט בליברפול החליט להסיר את ההגבלה, תוך ציון מחששות שבשל איסור הפרסום של זהותו הופץ מידע מוטעה אודות זהות התקוף. השופט שביטל את האיסור על פרסום זהותו קבע כי המשך איסור הפרסום של זהות התוקף עד שימלאו לו 18, ב-7 באוגוסט 2024, הייתה גורמת לתסיסה גדולה בהרבה.<ref></ref><ref name="BBC cydvr9d0vd3t2"></ref> רודקובנה הובא להארכת מעצר ונקבע כי הוא יועמד למשפט ב-20 בינואר 2025.

משטרת מרסיסייד לא ציינה מה היה המניע של התוקף, אולם המשטרה ציינה שהם לא מתייחסים למתקפה כאל פיגוע טרור.<ref name="BBC cevwgqz0x41t 0729 17252"></ref>

== אחרית דבר ==

מתפרעים מציתים ניידת משטרה בסאות'פורט, 30 ביולי 2024
מיד לאחר התקרית מידע מוטעה לגבי זהות התוקף החל להתפשט באופן נרחב ברשתות החברתיות.<ref></ref> מידע לא נכון אודות הלאום של התוקף, דתו, וסטטוס ההגירה של התוקף פורסמו על ידי מספר חשבונות של פעילי הימין הרדיקלי.<ref></ref>

ב-30 ביולי התאספה קבוצה גדולה של אנשים ליד מסגד ברחוב סנט לוק שבעיירה סאות'פורט והם תקפו את המסגד בלבנים, בקבוקים וסלעים,<ref name="BBC cevwgqz0x41t 0730 2101"></ref> והציתו רכב משטרה. משטרת מרסיסייד דיווחה ש-39 שוטרים נפצעו באירוע. 27 אנשים אושפזו בבית החולים ושמונה נפצעו באורח קשה. בהמשך בוצעו אירועים אלימים נוספים ברחבי בריטניה, אשר בוצעו ממניעי גזענות,<ref name="nyt"></ref> כולל במנצ'סטר, בלונדון, בסנדרלנד, בהארטלפול ובאלדרשוט.<ref></ref>

==קישורים חיצוניים==
* 

==הערות שוליים==

קטגוריה:2024 בממלכה המאוחדת
קטגוריה:רצח בממלכה המאוחדת
קטגוריה:אירועי דקירה המוניים
קטגוריה:מעשי טבח